เอกสารหมายเลข................

**ระเบียบวาระที่....... เรื่องการเตรียมการป้องกันและแก้ไขปัญหาอุทกภัย จังหวัดอ่างทอง**

**1. ความเป็นมาของเรื่อง**

กรมอุตุนิยมวิทยาได้ประกาศว่าประเทศไทยได้เข้าสู่ฤดูฝนแล้ว ณ วันที่ 16 พฤษภาคม 2560 ซึ่งจะมีร่องมรสุมพาดผ่านประเทศไทย และมีฝนตกหนักถึงหนักมาก ทำให้มีน้ำหลากจากพื้นที่ตอนบนของลุ่มน้ำเจ้าพระยาไหลผ่านเขื่อนเจ้าพระยาในอัตราเพิ่มขึ้นอย่างต่อเนื่อง และคาดการณ์ว่าจะมีแนวโน้มสูงขึ้น ซึ่งจะผลให้ระดับน้ำเพิ่มสูงขึ้นตั้งแต่บริเวณท้ายเขื่อนเจ้าพระยา อำเภอสรรพยา จังหวัดชัยนาท ถึงบริเวณตำบลบางหลวงโดด อำเภอบางบาล จังหวัดพระนครศรีอยุธยา โดยเพิ่มขึ้นจากปัจจุบันประมาณ 1.00 - 1.50 เมตร หากมีฝนตกหนักเพิ่มขึ้นจะส่งผลให้ปริมาณน้ำเพิ่มมากขึ้นนั้น

**2. ผลการดำเนินการที่ผ่านมา**

จังหวัดอ่างทอง ในฐานะกองอำนวยการป้องกันและบรรเทาสาธารณภัยจังหวัด ได้เตรียมพร้อมรับสถานการณ์ที่อาจมีผลกระทบในพื้นที่จังหวัดอ่างทอง ดังนี้

1) ดำเนินการจัดตั้งศูนย์บัญชาการเหตุการณ์ป้องกันและแก้ไขปัญหาอุทกภัย วาตภัย และดินถล่ม จังหวัดอ่างทอง ปี 2560

2) จัดทำแผนปฏิบัติการป้องกันและแก้ไขปัญหาอุทกภัย วาตภัย และดินถล่ม จังหวัดอ่างทอง ปี2560

3) แจ้งเตือนประชาชนที่อาศัยอยู่บริเวณริมแม่น้ำเจ้าพระยา เกษตรกรที่ประกอบอาชีพประมงที่มีพื้นที่เพาะปลูกหรือเลี้ยงสัตว์บริเวณริมแม่น้ำเจ้าพระยา สถานประกอบการ ร้านค้า ประชาชน ที่สัญจรทางน้ำ รวมทั้ง ผู้ประกอบกิจการรับเหมาก่อสร้างงานโครงสร้างหรือเขื่อนป้องกันลิ่งบริเวณริมแม่น้ำเจ้าพระยา ให้เตรียมพร้อมรับสถานการณ์ ดังกล่าว

4) แจ้งกำชับองค์กรปกครองส่วนท้องถิ่น และหน่วยงานด้านการป้องกันและบรรเทาสาธารณภัยที่เกี่ยวข้องในพื้นที่ จัดเตรียมบุคลากร วัสดุอุปกรณ์ เครื่องมือเครื่องใช้ ยานพาหนะ เครื่องสูบน้ำ พร้อมทั้งติดตามเฝ้าระวังสถานการณ์ เพื่อเตรียมพร้อมให้ความช่วยเหลือประชาชนได้ทันทีตลอด 24 ชั่วโมง

**3. ปัญหาอุปสรรค**

**-**

**4. งานที่จะดำเนินการต่อไป**

ประสานการเตรียมพร้อมป้องกันและแก้ไขปัญหาอุทกภัยที่อาจเกิดขึ้น และประสานการให้ความช่วยเหลือผู้ประสบภัยตามระเบียบฯ ที่เกี่ยวข้อง ต่อไป

................................................................